92 



e két mód egyikét sem volna indokolt a Smithsonit telepek keletkezésére 

 nézve egyedül érvényesnek tartani, az önként következik. 



Az elmondottak alapján a pelsöcz-ardói bányaművelés számára azon 

 tanúiságot vonhatjuk le, hogy a mennyiben az eddigi tapasztalás szerint a 

 mélyebb szintájakban inkább az üde sulfidokkal találkozni, a gálmát a 

 nagyobb mélységekben költségesebb bányaművelet útján keresni nem 

 volna czélszerű. De nincs azért kizárva, hogy esetleges próbafúrások nem 

 vezetnek a mélyben is egy-egy Sphalerit tömzsre, mely egyes részleteiben 

 gálmává átalakulhatott. Ellenben a felsőbb regiókban, a mennyire a kitöltés 

 szabálytalansága folytán a fészkeket követni lehet, a további kutatás sokkal 

 inkább indokolt. A bányát jelenleg Georg von Giesche örökösei bírják, a 

 kik az erezet Felsö-Sziléziában saját kohóikban olvasztják ki. A bánya 

 110,000 vámmázsa kész erezet szolgáltatott eddig és a termelés korszerű 

 berendezése sok hazai hasonló vállalatnak bizvást mintája lehet. 



